b'\n_START_ARTICLE_\nBehaimo gaublys\n_START_PARAGRAPH_\nBehaimo gaublys \xe2\x80\x93 apie 1492 m. Martino Behaimo sukurtas seniausias \xc5\xbeinomas gaublys. \xc5\xa0iam gaubliui padaryti prireik\xc4\x97 daugiau nei dvej\xc5\xb3 met\xc5\xb3 ir tapytoj\xc5\xb3 bei kit\xc5\xb3 amatinink\xc5\xb3 pagalbos._NEWLINE_Behaimo k\xc5\xabrinys pateikia mil\xc5\xbeini\xc5\xa1k\xc4\x85 informacijos kiek\xc4\xaf: net 1100 vietovard\xc5\xbei\xc5\xb3, daug v\xc4\x97liav\xc5\xb3, herb\xc5\xb3 ir valdov\xc5\xb3 paveiksl\xc5\xb3. Gaublys padailintas laiv\xc5\xb3, j\xc5\xabr\xc5\xb3 gyv\xc5\xabn\xc5\xb3 ir fantastini\xc5\xb3 b\xc5\xabtybi\xc5\xb3 pie\xc5\xa1iniais. Behaimas daugiausiai naudojosi Ptolem\xc4\x97jaus, Marko Polo informacija, taip pat gerai \xc5\xbeinojo apie portugal\xc5\xb3 keliones palei vakarinius ir pietinius Afrikos krantus. _NEWLINE_\xc5\xa0iame gaublyje Afrika vaizduojama jau ne kaip vientisas \xc5\xbeem\xc4\x97s plotas, besidriekiantis iki Azijos. Jame panaudotos neseniai kapitono Bartolom\xc4\x97jaus Diaso kelion\xc4\x97je atrastos \xc5\xbeinios, kad apiplaukus pie\xc4\x8diausi\xc4\x85 Afrikos ta\xc5\xa1k\xc4\x85 galima patekti \xc4\xaf atvir\xc4\x85 Indijos vandenyn\xc4\x85._NEWLINE_Behaimas apra\xc5\xa1\xc4\x97 ir prekybinius paai\xc5\xa1kinimus (pavyzd\xc5\xbeiui, kur geriausi prieskoniai ir kitus). Jie prad\xc4\x97jo ir skatino tarp\xc5\xbeemynin\xc4\x97s prekybos aprai\xc5\xa1kas.'